Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: jogosítványokkal nem rendelkezõ társadalmi, érdekképviseleti szervek véleményének beszerzése a jogszabály közjogi érvényességének nem feltétele [7/1993. (II. 15.) AB határozat, ABH 1993, 418, 419., 50/1998. (XI. 27.) AB határozat, ABH 1998, 387, 397., 39/1999. (XII. 21.) AB határozat, ABH 1999, 325, 349.]. A 30/2000. (X. 11.) AB határozat
Paragraph Index: 434

3. Az Alkotmánybíróság említett határozata értelmében a véleményezõ szerv „közhatalmi jellege” irányadó arra vonatkozóan, hogy a jogszabály-elõkészítés során a jogalkotóval szemben a Jat. által támasztott általános jellegû egyeztetési, együttmûködési elvárás alapján megállapítható-e az adott szerv véleményének beszerzésére vonatkozó speciális jogalkotói kötelezettség. A Felügyelet — a róla szóló törvénybõl megállapíthatóan — sajátos jogállású közigazgatási szerv. A Felügyelet fejezeti jogosítványokkal felruházott költségvetési szerv; a Felügyelet számára feladatot csak törvény vagy törvény felhatalmazása alapján jogszabály írhat elõ; a Felügyelet a jogszabályokban meghatározott feladatkörében nem utasítható; a Kormány üléseinek a Felügyelet feladatkörét érintõ napirendi pontjához a Felügyelet elnökét meg kell hívni; bevételeit törvény határozza meg; bevételeivel önállóan gazdálkodik, azok más célra mint mûködésének fedezete, nem vonhatók el. A Felügyelet a Kormánytól viszonylag független. A Psztv. 2. § (1) bekezdése szerint a Felügyelet tevékenységének célja a pénz- és tõkepiac zavartalan és eredményes mûködésének, a pénzügyi szervezetek ügyfelei érdekei védelmének, a piaci viszonyok átláthatóságának, a pénzügyi piacokkal szembeni bizalom erõsítésének, továbbá a tisztességes piaci verseny fenntartása érdekében a pénzügyi szolgáltatási, a kiegészítõ pénzügyi szolgáltatási, a befektetési szolgáltatási, a kiegészítõ befektetési szolgáltatási, az elszámolóházi, a befektetés-kezelési, árutõzsdei szolgáltatási, a biztosítási, biztosításközvetítõi, a biztosítási szaktanácsadói tevékenységet szervezõ szervezet, illetve személy, az önkéntes kölcsönös biztosító pénztárak, a magánnyugdíjpénztárak, közraktárak, kockázati tõketársaságok, kockázati tõkealapok, kockázati tõkealap kezelõk, valamint a tõzsdék és tagjaik (a továbbiakban együtt: pénzügyi szervezetek) prudens és hatékony mûködésének, tulajdonosaik gondos joggyakorlásának elõsegítése és folyamatos felügyelete. A (2) bekezdés kimondja, hogy a Felügyelet folyamatosan vizsgálja a pénzügyi szervezetek mûködésére vonatkozó jogszabályok és felügyeleti rendelkezések betartását, melyek — különösen a pénzmosással, bennfentességgel, tisztességtelen árfolyam manipulációval kapcsolatos elõírások — megsértése esetén a külön jogszabályokban meghatározott intézkedési jogkörrel rendelkezik, valamint más hatáskörrel rendelkezõ szervnél eljárást kezdeményez. A Felügyelet közhatalmi jogosítványokkal rendelkezõ szerv.

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes